CELEX: 31983D0295
Language: el
Date: 1983-06-06 00:00:00
Title: 83/295/ΕΟΚ: Απόφαση της Επιτροπής της 6ης Ιουνίου 1983 για την εφαρμογή της μεταρρύθμισης των γεωργικών διαρθρώσεων στις Κάτω Χώρες σύμφωνα με την οδηγία 72/159/ΕΟΚ του Συμβουλίου (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31983D0295

83/295/ΕΟΚ: Απόφαση της Επιτροπής της 6ης Ιουνίου 1983 για την εφαρμογή της μεταρρύθμισης των γεωργικών διαρθρώσεων στις Κάτω Χώρες σύμφωνα με την οδηγία 72/159/ΕΟΚ του Συμβουλίου (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 157 της 15/06/1983 σ. 0028 - 0028

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 6ης Ιουνίου 1983  για την εφαρμογή της μεταρρύθμισης των γεωργικών διαρθρώσεων στις Κάτω Χώρες σύμφωνα με την οδηγία 72/159/ΕΟΚ του Συμβουλίου  (Το κείμενο στην ολλανδική γλώσσα είναι το μόνο αυθεντικό)  (83/295/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 81/528/ΕΟΚ (2), και ιδίως το άρθρο 18 παράγραφος 3,  Εκτιμώντας:  ότι η κυβέρνηση των Κάτω Χωρών ανακοίνωσε, στις 24 Μαρτίου 1983, σύμφωνα με το άρθρο 17 παράγραφος 4 της οδηγίας 72/159/ΕΟΚ, την απόφαση αριθ. 280 που εξέδωσε στις 29 Δεκεμβρίου 1982 η διευθύνουσα επιτροπή του ιδρύματος που διαχειρίζεται το Ταμείο Γεωργικής Αναπτύξεως και Εξυγιάνσεως, σχετικά με τροποποίηση της απόφασης αριθ. 226 για το καθεστώς ενισχύσεως των ενώσεων αλληλοβοήθειας μεταξύ των γεωργικών εκμεταλλεύσεων·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει αν, εφόσον ληφθεί υπόψη η ανακοίνωση που αναφέρθηκε προηγουμένως, οι διατάξεις που αφορούν την εφαρμογή της οδηγίας 72/159/ΕΟΚ και ισχύουν στο Βασίλειο των Κάτω Χωρών εξακολουθούν να πληρούν τις προϋποθέσεις για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ·  ότι η απόφαση της διοικούσας επιτροπής που αναφέρθηκε ανταποκρίνεται στους όρους της οδηγίας 72/159/ΕΟΚ·  ότι ζητήθηκε η γνώμη της Επιτροπής του ΕΓΤΠΕ σχετικά με τα δημοσιονομικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις σχετικά με την εφαρμογή της οδηγίας 72/159/ΕΟΚ, και ισχύουν στο Βασίλειο των Κάτω Χωρών, εξακολουθούν να πληρούν τις προϋποθέσεις για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ, εφόσον ληφθεί υπόψη η απόφαση αριθ. 280 που εξέδωσε στις 29 Δεκεμβρίου 1982 η διοικούσα επιτροπή του ιδρύματος που διαχειρίζεται το Ταμείο Γεωργικής Αναπτύξεως και Εξυγιάνσεως, σχετικά με την τροποποίηση της απόφασης αριθ. 226 της διοικούσας επιτροπής για το καθεστώς ενισχύσεως των ενώσεων αλληλοβοήθειας μεταξύ των γεωργικών εκμεταλλεύσεων.  Άρθρο 2  Η παρούσα απόφαση απευθύνεται στο Βασίλειο των Κάτω Χωρών.  Έγινε στις Βρυξέλλες, στις 6 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 197 της 20. 7. 1981, σ. 41.